PATVIRTINTA

Joniškio „Aušros“ gimnazijos

direktoriaus 2024 m. rugpjūčio 30 d.

įsakymu Nr. V-75

**JONIŠKIO „AUŠROS“ GIMNAZIJOS**

**MOKYTOJŲ DARBO KRŪVIO SANDAROS NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Joniškio“ Aušros“ gimnazijos (toliau – Gimnazija) mokytojų darbo krūvių sandaros tvarkos aprašas (toliau – Aprašas) parengtas vadovaujantis:

1.1. Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 (Suvestinė redakcija nuo 2024-07-06 – 2024-08-31),

1.2. mokytojų, dirbančių pagal bendrojo lavinimo, profesinio mokymo ir neformaliojo švietimo programas ( išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu, parvirtintu Lietuvos Respublikos švietimo, mokslo ir sporto ministro 2019 m. kovo 1 d. Nr. V-186 (Suvestinė redakcija nuo 2023 – 09 – 01),

1.3. mokytojų, dirbančių pagal bendrojo lavinimo, profesinio mokymo ir neformaliojo švietimo programas ( išskyrus ikimokyklinio ir priešmokyklinio ugdymo programas),veiklų mokyklos bendruomenei ir veiklų, susijusių su profesiniu tobulėjimu aprašu, patvirtintu Lietuvos Respublikos Švietimo, mokslo ir sporto ministro 2019 m. kovo 1 d. įsakymu Nr. V-184 (Suvestinė redakcija nuo 2020-09-01),

1.4. Lietuvos Respublikos švietimo, mokslo ir sporto ministro 2023 m. rugpjūčio 1 d. įsakymu Nr.V-1038 “ Dėl Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-186 „ Dėl mokytojų, dirbančių pagal bendrojo lavinimo, profesinio mokymo ir neformaliojo švietimo programas ( išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo patvirtinimo pakeitimo“ nuo 2023 m. rugsėjo 1 d.

2. Apraše vartojamos sąvokos atitinka Lietuvos Respublikos valstybės ir savivaldybių įstaigų darbuotojų darbo apmokėjimo įstatyme, Lietuvos Respublikos švietimo įstatyme vartojamas sąvokas.

**II SKYRIUS**

**MOKYTOJO DARBO KRŪVIO SANDAROS NUSTATYMAS**

3. Mokytojo darbo krūvio sandarą mokslo metams (42 savaitėms) nustato gimnazijos direktorius vadovaudamasis Valstybės ir savivaldybių įstaigų darbuotojų darbo apmokėjimo įstatymo 2 priedo 7 punktu, Aprašu, gimnazijos darbo apmokėjimo sistema, kurios suderintos su gimnazijos profesine sąjunga ir neviršija gimnazijai skirtų asignavimų.

4. Kontaktinių valandų skaičius mokytojo pareigybei per mokslo metus nustatomas pagal ugdymo planuose numatytas valandas, vadovaujantis šių nuostatų:

4.1. neviršijant Valstybės ir savivaldybių įstaigų darbuotojų darbo apmokėjimo įstatymo 5 priedo 8 punkte mokytojui, dirbančiam pagal bendrojo ugdymo programas, nustatyto maksimalaus kontaktinių valandų privalomiems dalykams pagal bendruosius ugdymo planus skaičiaus. Per mokslo metus 1 etatui skiriama ne daugiau kaip 888 kontaktinės valandos;

4.2. neviršijant Valstybės ir savivaldybių įstaigų darbuotojų darbo apmokėjimo įstatymo 5 priedo 8 punkte mokytojui, kurio pedagoginis darbo stažas iki 2 metų, dirbančiam pagal bendrojo ugdymo programas, nustatyto maksimalaus kontaktinių valandų skaičiaus (turinčiam pedagoginio darbo stažo iki 2 metų – 756).

5. Valandų, skiriamų ugdomajai veiklai planuoti, pasiruošti pamokoms, mokinių mokymosi pasiekimams vertinti, skaičius mokytojui per mokslo metus nustatomas pagal Aprašo 1 priede nurodytą valandų skaičių (procentais nuo kontaktinių valandų), atsižvelgiant į įgyvendinamą programą, ugdymo ar mokymo sritį, dalyką ir į mokinių skaičių klasėje (grupėje).

6. Valandų, skiriamų vadovauti klasei, skaičius mokytojo pareigybei per mokslo metus nustatomas pagal Aprašo 2 priedą, atsižvelgiant į mokinių skaičių klasėje.

7. Valandų, susijusių su profesiniu tobulėjimu ir veikla mokyklos bendruomenei, skaičius mokytojo pareigybei per mokslo metus nustatomas atsižvelgiant į;

7.1. Lietuvos Respublikos švietimo įstatymo 49 straipsnio 1 dalies 2 punktą ir 2 dalies 4 punktą, skiriamos kiekvienam mokytojui;

7.2. minimalų valandų skaičių (vienam etatui 102 valandos per mokslo metus),nurodytą Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte, skiriama kiekvienam mokytojui privalomoms veikloms, nurodytoms švietimo, mokslo ir sporto ministro tvirtinamuose Veiklų, susijusių su profesiniu tobulėjimu, apraše ir Veiklų mokyklos bendruomenei apraše.

8. Valandų, viršijančių Aprašo 7.2 papunktyje nurodytą valandų skaičių, nustatomą, atsižvelgiant į veiklas, nurodytas švietimo, mokslo ir sporto ministro tvirtinamuose Veiklų, susijusių su profesiniu tobulėjimu, apraše ir Veiklų mokyklos bendruomenei apraše, kurios nėra privalomos kiekvienam mokytojui, tačiau skiriamos mokytojams individualiai, laikantis šių nuostatų:

8.1. neviršijant maksimalaus valandų, susijusių su profesiniu tobulėjimu ir veikla mokyklos bendruomenei, skaičiaus, nurodyto Valstybės ir savivaldybių įstaigų darbuotojų darbo apmokėjimo įstatymo 2 priedo 7 punkte ( 102 – 502 valandos vienam etatui per mokslo metus)

8.2. neviršijant Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte mokytojo pareigybei per mokslo metus nustatyto darbo valandų skaičiaus iš viso, atsižvelgiant į mokytojui skirtų kontaktinių valandų, valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei) ir Aprašo 7.2. papunktyje nurodytų valandų skaičių (1512 valandų per mokslo metus);

8.3. mokytojas profesines kompetencijas gali tobulinti seminaruose, kviečiantis lektorius į mokyklą, dalyvaudamas įvairiose bendradarbiavimo veiklose: stebėdamas ir aptardamas ugdomąsias veiklas (pamokas), reflektuodamas praktinę veiklą, dalindamasis patirtimi dalykinėse (metodinėse) grupėse, įsivertindamas savo profesinę veiklą, atlikdamas kitų pedagoginių darbuotojų profesinės veiklos analizę, ir pan., dalyvaudamas neformaliojo suaugusiųjų švietimo veiklose: stažuotėse projektuose ir pan., gilindamas bendrąsias ir specialiąsias kompetencijas savišvietos būdu, analizuodamas mokytojų veiklą reglamentuojančius dokumentus.

9. Valandos skiriamos veikloms, kurias mokytojas privalo atlikti mokyklos bendruomenei:

9.1. Tėvų (globėjų) konsultavimui, informavimui, bendravimui ir bendradarbiavimui su jais dėl mokinių ugdymo(si) ir mokymosi pažangos ir pasiekimų – iki 30 val.;

9.2. bendradarbiavimas su gimnazijos darbuotojais mokinių ugdymo klausimais – iki 20 val.;

9.3. gimnazijos administracijos inicijuotos veiklos, skirtos gimnazijos ugdymo procesui įgyvendinti – iki 52 val.;

9.4. privalomos veiklos, numatomos kiekvienam mokytojui, atsižvelgiant į ugdymo/mokymo specifiką – iki 20 val.

10. Veiklos, kurios gali būti sulygstamos su mokytoju individualiai, atsižvelgiant į turimą kvalifikacinę kategoriją, atliekamas funkcijas, į gimnazijos tikslus ir uždavinius, aptariamos individualiuose pokalbiuose(metiniai mokytojo pokalbiai su direktoriumi), analizuojant praėjusių mokslo metų išsikeltus uždavinius ir jų realizavimą:

10.1. bendradarbiavimo veiklos, skirtos gimnazijos veiklai planuoti, tobulinti, pozityviam mokyklos mikroklimatui kurti, ugdymo ir švietimo pagalbos kokybei, gimnazijoje ugdomų mokinių saugumui užtikrinti:

10.1.1. vadovavimas darbo grupėms ar komisijoms, jų veiklos administravimas ar koordinavimas – iki 20 val.;

10.1.2. dalyvavimas gimnazijos savivaldos veikloje ir/ar savivaldos veiklos administravimas – iki 40 val.;

10.1.3. gimnazijos renginių ar tikslinių edukacinių veiklų organizavimas ir dalyvavimas jose – iki 40 val.;

10.1.4. gimnazijos informacinių technologijų diegimo ir taikymo ugdymo procese, socialinių tinklų grupių veiklos koordinavimas – iki 40 val.

10.2. gimnazijos ugdymo turinio formavimo veiklos:

10.2.1. bendrų dalyko ar ugdymo srities veiklų koordinavimas ir dalyvavimas jose – iki 10 val.;

10.2.2. gimnazijos ugdymo turiniui įgyvendinti skirtų programų, dalyko kurso ar dalyko modulio programų rengimas – iki 10 val.

10.2.3. projektų, skirtų gimnazijos ugdymo turiniui kurti ir įgyvendinti, rengimas ir jų įgyvendinimas – iki 10 val.;

10.2.4. dalyvavimas tarptautiniuose, nacionaliniuose ir/ar regioniniuose projektuose, jų įgyvendinimas, koordinavimas – iki 80 val.;

10.2.5. informacinių komunikacijos technologijų taikymo ugdymo turinyje, skaitmeninio ugdymo turinio kūrimo veiklų koordinavimas – 20 val.

10.2.6. edukacinių erdvių, mokymosi aplinkų, ugdymo priemonių kūrimas ir priežiūra – 40 val.;

10.3. konsultavimo ir patirties sklaidos veiklos:

10.3.1. pedagoginių darbuotojų didaktinis, dalykinis konsultavimas – iki 10 val.;

10.3.2. kvalifikacijos tobulinimo programų rengimas ir įgyvendinimas mokykloje – iki 10 val.

10.4. Vertinimo, ekspertavimo veiklos:

10.4.1. brandos egzaminų, pagrindinio ugdymo pasiekimų patikrinimų, nacionalinių mokinių mokymosi pasiekimų patikrinimų ir kitų mokymosi pasiekimų patikrinimų vykdymas ir mokinių rezultatų vertinimas – iki 30 val.;

10.4.2. mokyklos inicijuotų mokinių mokymosi pasiekimų patikrinimų užduočių rengimas – iki 5 val.;

10.4.3. mokytojų praktinės veiklos ir / ar ugdymo proceso vertinimas – iki 20 val.

10.5. Mokinių ugdymosi poreikiams tenkinti skirtos edukacinės, ugdomosios veiklos:

10.5.1. edukacinių renginių, konkursų, olimpiadų, išvykų organizavimas ir dalyvavimas juose – iki 10 val.;

10.5.2. olimpiadų, konkursinių užduočių rengimas ir mokinių darbų vertinimas - iki 15 val.;

10.5.3. mokinių konsultavimas jiems rengiantis olimpiadoms, konkursams, varžyboms ir pan. – iki 30 val.;

10.5.4. mokinių ugdymo karjerai veiklų vykdymas – iki 40 val.

10.6. Bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų – iki 10 val.

**III SKYRIUS**

**BAIGIAMOSIOS NUOSTATOS**

11. Kiekvieno mokytojo darbo krūvis ir jo sandara įforminama Gimnazijos direktoriui ir mokytojui pasirašant Darbo krūvio sandaros formą (priedas), kuri parengta vadovaujantis šiuo Aprašu.

12. Mokytojų, įgyvendinančių tą pačią programą, darbo krūvio sandara gali skirtis dėl skirtingų kontaktinio ir nekontaktinio darbo proporcijų, dėl mokinių skaičiaus grupėje ir kitų aplinkybių.

13. Mokytojo darbo krūvio sandara, įvertinus Gimnazijos poreikius bei finansines galimybes mokslo metų bėgyje gali keistis.

14. Šis aprašas galioja nuo jo patvirtinimo dienos ir privalomas visiems gimnazijos

darbuotojams, kurie su aprašu ar jo pakeitimais supažindinami DVS Kontoroje.

Darbuotojai, kurie neturi paskyrų DVS Kontoroje, supažindinami pasirašytinai.

SUDERINTA

...............................

Joniškio „Aušros“ gimnazijos

Profesinės sąjungos pirmininkė

Dina Petrošiūtė

2024–08–30